**Karácsonyi énekek**

**1.Betlehem városba', rongyos istállóba' ma született,**
egy szűznek méhéből, drága szent véréből megváltónk lett.
Két angyal hirdetett, pásztornak jelentett,
ki őtet imádni és dicsőíteni méltóvá lett.

**2.Öreg bojtár mondja, hogy bárány és gida készen légyen,**ő harmadmagával sípos és dudással már elmégyen,
mindeneknél lészen, ajándéka készen,
mivel a kisdedet mint üdvözítőnket megtiszteljék.

**3.Üdvözlégy, született, jászolba tétetett, kisded Jézus,**

Tehozzád járulunk, elődbe borulunk, tőlunk ne fuss.

Halálunk óráján, életünk fogyatán,

Vedd hozzád lelkünket, ne hagyj el bennünket, kisded Jézus.

**1.Istentől elküldetett immár a Messiás,**kiről jövendölést tett régebben az Írás.
Egy szép szűznek méhében testet vett magának,
Júda Betlehemében született királynak.

**2.Ott tájon a pásztorok, amint vigyázának,**nyájok mellett jámborok, midőn őrt állának,
angyal nagy fényességgel megálla mellettek:
Jövök víg követséggel, mondván, ne féljetek!

**3.Nagy örömet hirdetek, mert ma váltságtokra**Üdvözítő született vígasztalástokra.
Menjetek Betlehemen kívül egy pajtába,
ott találjátok könnyen barmok jászolába'!

Köszöntő:

„Megjött a karácsony veres paripáján,

Fagylelő szelet fúj zúzmarázott száján.

Jézus, a megváltó e napon született,

Azért szent nevével kívánom hát nektek,

Kolbász alatt nyögjön a vén kakasülő,

Bőséggel teremjen búza, málé, szőlő,

Bojtosfarkú bornyú tíz-húsz az udvaron,

Csikó, tinó, bárány, birka az udvaron.

Tiszta jó szívemből kívánom ezeket,

Adjon az Isten boldog ünnepeket.”